தொப்புள் கொடி

தொப்புள் கொடி த.சரீஷ் என்னால் அவளைப்போல் ! நடந்துகொள்ள முடிவதில்லை. ! இருப்பினும்... ! இதை அவளிடம் ! சொல்லிக்கொள்வதும் இல்லை..! ! உள்ளங்காலில் அடிபட்டால் ! உச்சந்தலைவரை வலிக்கிறது ! அவளுக்கு. ! காயங்கள் குறித்த ! வேதனைகளை ! என்னைவிட அவள்தான் ! உணர்ந்துகொள்வது அதிகம். ! இது ஒரு ! உயிருள்ள உறவு தொடர்பான ! உணர்வின் வெளிப்பாடென்று ! எங்களில்... ! இதுவரை பலர் ! விளங்கிக்கொள்வதில்லை. ! பாசத்தின் கோடுகளையும் ! மனிதத்தின் அடையாளத்தையும் ! இதயத்தின் சத்தங்களையும் ! கன்னத்தின் காயங்களையும் ! உணரமுடிகின்ற குறியீடாகத்தான் ! இன்னும் அவள். ! தாலாட்டுப்பாடி ! சமாதானமாகப்பேசி ! ஒருவழியாக... ! உறங்கவைத்த பின்பும் ! காயம்பட்ட ! குழந்தையின் அழுகுரல்கேட்டு ! இதோ வருகிறேன் என ! குரல்கொடுத்தபடியே ! பக்கத்து அறையிலிருந்து ! பதறிக்கொண்டு ஓடிவருகிறாள். ! இப்படித்தான்... ! எங்களின் கதறல்கள் கண்டு ! தாங்கமுடியாமல் ! பக்கத்துநாட்டிலிருந்தும் ! பல இதயங்கள் ! எங்களுக்காகவே உரத்தகுரலில் ! பேசிக்கொண்டிருக்கின்றன என்பது ! இன்னும்... ! எத்தனைபேருக்கு தெரியும்...? !  த.சரீஷ் ! 03.02.2006 (பாரீஸ்)